Club de Rugby Santander

O Club de Rugby Santander foi un equipo español de rugby da cidade de Santander, fundado no ano 2007. En 2021 o club foi liquidado.
As focas disputaban os seus encontros no estadio de atletismo de La Albericia, de propiedade municipal.

En 2019 o club acadou o ascenso á máxima categoría do rugby español, denominándose Bathco Rugby por razóns de patrocinio. A tempada do seu debut na División de Honra foi a 2019-2020, que se tivo que deter trala xornada 17 por mor da pandemia do COVID. Unha vez que a Federación Española de Rugby decretou que a tempada quedaba suspendida, anunciou a decisión de que o CR Santander non disputaría a eliminatoria de promoción que lle correspondía polo undécimo posto que ocupaba na clasificación, de xeito que acadou a permanencia. Non obstante, en outubro de 2020 o club comunicou que renunciaba a participar na tempada 2020-2021 da División de Honra por non poder facer fronte ós custos económicos.Bathco Rugby renuncia á División de Honra, noticia publicada en Revista 22.  Por ser unha renuncia fora de plazo, o club foi sancionado pola Federación Española co descenso a categoría rexional e unha multa superior a 12.000 euros.Resolución do comité de disciplina da FER sobre a renuncia do CR Santander, noticia publicada na páxina da FER. 

Finalmente o club foi liquidado, e en 2021 os seus membros fundaron un novo club, o Sotileza Rugby Club.Historia do Sotileza Rugby Club, na páxina web do club. 

Notas

Véxase tamén
Ligazóns externas
 Páxina web oficial da Federación Española de Rugby 
 Páxina web oficial do Club de Rugby Santander  
Outros artigos

Categoría:Equipos de rugby de España
Categoría:Deporte en Santander